stanford-oval/wikipedia huggingface dataset:
טורון (סלנג אמריקאי)
אטימולוגיה

אזכורים מוקדמים: "טורון, שם עצם, תייר, לרוב מעצבן", הוגדר לראשונה בעיתון וושינגטון פוסט ב-20 בספטמבר 1987 במאמר בשם "תגיד מה?". בשנת 1991 נזכר הביטוי בהקשר של נהיגה פרועה של תיירים, הכוללת פניות פרסה פתאומיות מהנתיב השמאלי, וגורמת לריבוי של תאונות התנגשות, בעיתון "אורלנדו סנטינל", במאמר שכותרתו "קרפדת הדרך". שירות הגנים הלאומי בארצות הברית מקפיד להזהיר את אורחי הפארק מפני הסכנות מחיות הבר והסביבה הטבעית. ואולם, תמונות וסרטוני וידאו המציגים תיירים במצבים מסוכנים מועלים תכופות לאינטרנט ומדגימים את התנהגותם הפרועה. תיירים הנוהגים כ"טורונים" עשויים לנהוג ברכבם בצורה בלתי צפויה. תופעה שכיחה היא כלי רכב הנעצרים לפתע באמצע הכביש, ברגע שנצפה לראשונה צבי במרחב. הנהגים והנוסעים יוצאים מרכבם על מנת לצלם, ויוצרים אגב כך פקקי תנועה המשתרכים לאורך קילומטרים רבים. המונח משמש גם בהומור, כדי להזהיר מפני מפלס העצבנות הגואה עקב חשיפה מתמשכת לתיירים, אפילו בקרב תושבים מקומיים של אזורי תיירות.
קיימת טענה שכל אחד הוא "טורון" בהיותו מחוץ לביתו ורחוק מהסביבה המוכרת. עצם היותו מטייל במיקום זר יכול להפוך אותו לטורון. הסופרת קלסי טימרמן מאמינה כי: "טורון הוא בחלקו תייר נלהב ובחלקו האחר מטומטם בעל כוונות טובות. אתה בעצמך כנראה היית טורון בזמן זה או אחר". תיירים הופכים לטורוניים מתוך תגובה תמימה למקומות שמעולם לא היו בהם, ובשל סקרנותם הרבה.
הערות שוליים

↑  Patrick Hannigan, Yes, we are all tourons, High Country News, ‏17 ביולי 2007
↑  Dickson, Paul (1 בספטמבר 2010). Slang: The Topical Dictionary of Americanisms. Bloomsbury Publishing. pp. 2–. ISBN 978-0-8027-1849-5. {{cite book}}:  (עזרה)
↑  Reid, Luc (4 בספטמבר 2006). Talk the Talk: The Slang of 65 American Subcultures. Writer's Digest Books. pp. 179–. ISBN 978-1-59963-375-6. {{cite book}}:  (עזרה)
↑  McFedries, Paul (26 במרץ 2003). "Logophilia Limited". Paul McFedries and Logophilia Limited. נבדק ב-2013-12-12. {{cite web}}:  (עזרה)
↑  "YouTube videos evidence of tourons' arrival in Yellowstone". The Billings Gazette. The Billings Gazette. 6 ביולי 2011. {{cite news}}:  (עזרה)
1 2  Timmerman, Kelsey (2010-08-19). "Invoking the Great Touron King". WhereamIwearing.com. נבדק ב-2013-12-12.
יוהאן כריסטיאן, רוזן פפאלץ-זולצבאך

יוהאן כריסטיאן, רוזן פפאלץ-זולצבאך (בגרמנית: Johann Christian von Pfalz-Sulzbach; ‏ 23 בינואר 1700 - 20 ביולי 1733), היה רוזן פפאלץ-זולצבאך בין השנים 1732–1733.
ביוגרפיה

יוהאן כריסטיאן נולד ב-23 בינואר 1700 בזולצבאך, לכריסטיאן אוגוסט, רוזן פפאלץ-זולצבאך ולמריה אלאונורה, רוזנת הסן-רוטנבורג, בתם של וילהלם, רוזן הסן-רוטנברג ומריה, רוזנת לוונשטיין-ורטהיים-רוכפורט.
בשנת 1732 מת אביו תאודור יוסטאך, רוזן פפאלץ-זולצבאך, ויוהאן כריסטיאן עלה לשלטון במקומו. מכיוון שלקרל השלישי פיליפ, הנסיך הבוחר מפפאלץ לא היו בנים, היה אמור יוהאן כריסטיאן לרשת אותו לאחר מותו, אולם בשל מותו המוקדם ירש אותו לבסוף בנו קרל תאודור.
ב-20 ביולי 1733 מת יוהאן כריסטיאן, ובנו קרל תאודור, רוזן פפאלץ-זולצבאך עלה לשלטון במקומו.
משפחתו

ב-15 בפברואר 1722 התחתן יוהאן כריסטיאן עם מארי הנרייט דה לה טור ד'אוברן, בתם של פרנסואה אגון דה לה טור ד'אוברן ומריה אנה מארנברג, ממנה נולדו לו שני ילדים:
קרל תאודור, הנסיך הבוחר מבוואריה (1724–1799)
מריה אנה, רוזנת פפאלץ-זולצבאך (1728)
ב-21 בינואר 1731 התחתן יוהאן כריסטיאן עם אלאונורה, רוזנת הסן-רוטנבורג, בתם של ארנסט לאופולד, רוזן הסן-רוטנבורג ואלאונורה מלוונשטיין-ורטהיים, אך לא היו לו ילדים ממנה.
יחסי ישראל–ניואה

| יחסי ישראל–ניואה |
| --- | --- |
ישראל: ניואה


ישראל: ניואה
שטח (בקילומטר רבוע)
22,072: 260
אוכלוסייה
9,961,867: 1,819
תמ"ג (במיליוני דולרים)
509,901: 
תמ"ג לנפש (בדולרים)
51,185: 
משטר
דמוקרטיה פרלמנטרית: מונרכיה חוקתית

יחסי ישראל–ניואה הם היחסים הדיפלומטיים בין מדינת ישראל לניואה. היחסים כוננו ב-1 באוגוסט 2023.
סקירה כללית

ניואה אמנם אינה חברה באו"ם, אך משתתפת במגוון רחב של ארגונים בינלאומיים, בעיקר באזור אסיה והאוקיינוס השקט. היא גם מקיימת יחסים דיפלומטיים עם כ-20 מדינות, בהן סין, יפן, אוסטרליה, הודו, הפיליפינים וצ'ילה. המדינה הזעירה כבר הביעה תמיכה בישראל בכמה פורומים בינלאומיים, כולל תמיכה בצירוף ישראל ל-ADB, בנק הפיתוח המרכזי של אסיה (אנ').
ב-1 באוגוסט 2023 הוכרז כינון יחסים דיפלומטיים בין ישראל למדינת האי, ניואה. שגריר ישראל בניו זילנד רן יעקובי, השליח הרשמי הראשון מטעם ישראל לניואה הגיע למדינה לרגל קבלת פנים לכבוד 75 שנה לישראל, במהלכה הוכרז על כינון היחסים בין שתי המדינות. כינון היחסים הושג כחלק ממאמציה של ישראל לחזק את הקשרים עם מדינות האוקיינוס השקט.
טקס החתימה נערך בין רן יעקובי וראש ממשלת ניואה, דלטון טגלאגי בבירת המקום, אלופי.
יאנוש צ'נגרי

| --- | --- |

 לידה:  2 באוקטובר 1856 סאטו מארה, האימפריה האוסטרית 
 פטירה:  21 באפריל 1945 (בגיל 88) בודפשט, ממלכת הונגריה 
 צאצאים:  István Csengery 
 
יאנוש צ'נגרי ב-1930
יאנוש צ'נגרי (במקור צנגר, בהונגרית: Csengery János;‏ סאטו מארה, 2 באוקטובר 1856 – גראץ, 21 באפריל 1945) היה פילולוג קלאסי, מתרגם ספרותי יהודי-הונגרי, פרופסור באוניברסיטה, חבר האקדמיה ההונגרית למדעים (נספח: 1892, מן המניין: 1920, כבוד: 1930). רקטור אוניברסיטת סגד.
תחום המחקר שלו היה: ספרות יוונית ולטינית, בלשנות ותרגום ספרותי.
קורות חייו

אביו, יאנוש צנגר, היה מנהל בתחום הכספים, ואמו הייתה אנה טראק. מאוחר יותר שינה האב את שם המשפחה מצנגר ( Czenger) לשם ההונגרי צ'נגרי (Csengeri). העיתונות וההיסטוריוגרפיה היהודית של אותה תקופה התייחסו אליו כיהודי מומר, אך אין לכך שום תיעוד או תימוכין. הילד החל את לימודיו בעיר הולדתו ולאחר מכן, לאור תוצאותיו הלימודיות הטובות, רשמו אותו הוריו לבית הספר התיכון הפיאריסטי בדברצן ומשם העבירו אותו לקולגיום של דברצן, שם ניגש לבחינת הבגרות. הוא השלים את לימודיו באוניברסיטה בפקולטה למדעי הרוח של אוניברסיטת בודפשט (שמה היום אוניברסיטת אטווש לוראנד), בהתמחות בהונגרית-לטינית-יוונית. בשנת 1879 קיבל תעודת הוראה לבית ספר תיכון. צ'נגרי סיים בהצלחה את מבחן הדוקטורט שלו האוניברסיטה ב-1880.
הוא לימד תחילה בבתי ספר תיכוניים בערי השדה ובבודפשט. בשנת 1883 זכה "בתחרות אודה" על שם יוז'ף קטונה. בשנת 1891, קיבל הסמכה להוראה באוניברסיטת בודפשט (משהו כמו פרופסור חבר, לא חלק מסגל האוניברסיטה). הוא ערך מסעות לימודים לגרמניה (1891), לצרפת (1898, 1900), ליוון (1905), ביקר במצרים ולעיתים קרובות באיטליה. מ-1896 עמד בראש המחלקה לקלאסיקה ופילולוגיה באוניברסיטת קולוז'וואר ולאחר מכן בין 1921 לבין 1927 באוניברסיטת פרנץ יוזף בסגד. בשנת 1921/22 הוא מילא את תפקידי הדקאן של הפקולטה למדעי הרוח ולאחר מכן עבור שנת הלימודים 1924/25 נבחר לרקטור של אוניברסיטת סגד. ב-1925/26 כיהן כסגן-רקטור. בשנת 1927 הוא פרש לגמלאות ב-31 באוגוסט. כהוקרה על פועלו זכה בפרס, במסגרתו יכלו הוא וצאצאיו להשתמש באיות של שם המשפחה "Csengeri" עם "y" (שמרמז על אצולה נמוכה).
מ-1880 ועד מותו עבד רבות כמתרגם; הוא תרגם להונגרית את יצירותיהם של סופרים יוונים ולטיניים (הומרוס, אייסכילוס, סופוקלס, אוריפידס, קאטולוס, טיבולוס, מרטיאליס, הורטיוס, ורגיליוס).
יצירותיו > מחקריו

ספרות עתיקה של רטוריקה יוונית. כתב העת האוניברסיטאי לפילולוגיה, (1882)
התפתחות הז'אנרים הפואטיים העיקריים בספרות היוונית. כתב העת האוניברסיטאי לפילולוגיה, (1891)
הומרוס (1888). גיור, גוסטב גרוס. 42 עמ'
הערות על האיליאדה של הומרוס. בודפשט, 1888.
הערות על האודיסאה של הומרוס. בודפשט, 1889.
תולדות הספרות הרומית (1904). בודפשט, פרנקלין. 104 עמ'. (מתוך כרך ב' של כתב העת האוניברסיטאי לפילולוגיה)
החשיבות של הקלאסיקות העתיקות בתיכון. תרבות ציבורית הונגרית, (1925)
ורגיליוס והנצרות. תרבות הונגרית (20 בדצמבר 1930)
ורגיליוס בשירה ההונגרית (1931). בודפשט, MTA. 36
יאנוש אראן והקלאסיקות העתיקות: חבר כבוד של אגודת יאנוש אראן מנג'קרש בחגיגת זיכרון הזהב (1933). 18 עמ' (קטע מתוך סקירת בודפשט).
יצירותיו > תרגומיו מיוונית

Homeros Iliasa, iskolai használatra. Bő szemelvényekkel és bevezetésekkel. Budapest, 1886. (A bevezetés ujra: Tanulók Könyvtára 40.)
Homeros Odysseája, iskolai használatra. Budapest, 1887.
Aeschylos oresteiája : dráma trilógia 1901. Budapest, Franklin.
Aischylos tragédiái, 1903. Budapest, MTA
Euripides: Herakles - Hippolytos. Görög és latin remekírók (Latkóczy Mihállyal), 1909. Budapest, Franklin Társulat.
Aeschylos Oresteiája : drámai trilogia : 2. jav. kiad. : A Kisfaludy Társaság Széher Árpád-féle pályázatán jutalmat nyert műfordítás; kiadja a Kisfaludy-Társaság, 1911. 228 p.
Euripides: Phoinikiai nők - Medeia, Görög és latin remekírók. 1911. Budapest, Franklin.
Euripides drámái, bevezetéssel és jegyzetekkel ellátva 1911-1919. Budapest, MTA.
Euripides elveszett drámáinak töredékei, 1926, Budapest, Királyi Magyar Egyetemi Nyomda.
Pindaros, Görög és római remekírók. 1929. Budapest, Globus.
A görög lira gyöngyei (1933). Szeged, Szegedi Városi Nyomda. 183 p.
יצירותיו > תרגומיו מלטינית

Gaius Valerius Catullus versei. Irodalom-történeti tanulmánnyal bevezetve és jegyzetekkel kísérve (1880). Budapest, Franklin.
Nausikaa, az Odyssea VI. éneke. Besztercebánya, 1881.
Cicero a kötelességekről. Budapest, 1885. (Akadémiai kiadvány.)
Tibullus elegiái. Budapest, 1886. (Rymes fordítás. Kiadta a Kisfaludy-társaság. Ugyanaz Olcsó Könyvtár 215.)
Sophokles Antigonéja. Bevezetéssel és jegyzetekkel. Budapest, 1890.
Ciceronis de Officiis libri tres. Budapest, 1890. (Szöveg.)
Propertius elégiái, (1897) Budapest, Franklin
Catullus versei, (1901) Budapest, Franklin
Ámor és Psyche : Apuleius meséje : bevezetéssel ellátta Csengeri János (1911) Budapest, Franklin. 68 p.
Martialis Marcus Valerius epigrammáinak tizennégy könyve a látványosságok könyvével, (1942) Budapest, MTA
יצירותיו > יצירותיו לנוער

Tündérszép képeskönyv. Budapest, (1888.) Lizzie Mack képeivel.
Mulatságra üt az óra. Budapest, 1889. (H. M. Bonnet rajzaival és Cs. J. verseivel.)
Piczi babák kicsi képes verses könyve. Budapest, 1890.
Boda Máté, a kortesvezér. Budapest, 1890. (Mesemondó 18.)
Ludas Matyi historiája. Budapest, 1890. (Mesemondó 47.)
A hordós lovag. Budapest, 1890. (Mesemondó 40.)
Mit mesélt Náthán zsidó a török császárnak. Budapest, 1890. (Nóták, históriák, Jó Könyvek 5.)
Judit asszony. Budapest, 1890. (Jó Könyvek 2. sz.)
Debreczeni nóták. Budapest, 1890. (Jó Könyvek 61.)
Goethe Iphigeniája. A Kisfaludy-társaság által Lukács Krisztina pályázatán megdicsért műfordítás. Budapest, 1890. (A Kisfaludy-társaság Évlapjai XXIV. kötetében is. Először adatott a Nemzeti szinházban 1890. decz. 31.)
Homeros Iliasa. A közoktatási miniszter megbizásából, bő szemelvényekben ford. (prózában.) Budapest, 1891.
יצירותיו > אַחֵר

למה העם ההונגרי נכחד? בודפשט, (1890)
תפקידים מדעיים

חבר בוועדת קלאסיקה-פילולוגיה
עורך של כתב עת המקצועי בשם "פדגוגיה הונגרית" (1892-1896)
חברות ארגונית

אגודת לה פונטיין, נשיא
חבר באגודת קישפלודי (מ-1904)
החברה הפדגוגית ההונגרית
החברה לספרות טרנסילבנית, סגן נשיא
החברה הפילולוגית, חבר ועדה נבחר
החברה לבלשנות ההונגרית, חבר ועדה נבחר
אגודת גתה
הנצחה

כהוקרה על עבודתו של יאנוש צ'נגרי בסגד, הוצב לוח הנצחה מאבן גיר על קיר בניין מגוריו בסגד (Roosevelt tér 14), בטקסט של לוח ההנצחה נכתב:
גר ויצר
מ-1920 עד 1932
יאנוש צ'נגרי
פילולוג קלאסי,
ספר זיכרון ליום השנה ה-70 להולדתו של יאנוש צ'נגרי (1926). סגד, דפוס עירוני. 310 עמ'.
איבויה טאר: הפילולוג הקלאסי יאנוש צ'נגרי. פדגוגיה הונגרית, כרך 107 2007/1. ס. 49-55. ע.
ראו גם

יאנוש צ'נגרי
לקריאה נוספת

Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. 308. o. (לקסיקון ביוגרפי הונגרי. עורכת ראשית אגנש קניירש)
Ki kicsoda a magyar irodalomban? Tárogató Könyvek מסת"ב 9638607106 (מיהו מי בספרות ההונגרית)
Szegedi egyetemi almanach: 1921-1995 (1996). I. köt. Szeged, Mészáros Rezső. Csengery János lásd 101. p. מסת"ב 963-482-037-9 (אלמנך אוניברסיטת סגד)
Szinnyei József: Magyar írók élete és munkái I–XIV. Budapest: Hornyánszky. 1891–1914. (יוז'ף סיניאי: חייהם ויצירותיהם של סופרים הונגרים)
הערות שוליים

↑  Dr. Venetianer Lajos: A zsidóság szerepe az emberiség kulturájában. Egyenlőség, 1910.09.18. 18. oldal. Venetianer itt arról ír, hogy "a tudomány és irodalom különböző ágaiban előmozdították a kitértek közül az emberiség vagy egyes országok kulturáját... Csengeri János (sz. 1856-ban) a kolozsvári egyetem klasszika philologusa". Lásd még: Zsidó szemle 1936.03.27., 7. oldal
↑  görögül
↑  Rövidítése: Egy. Phil. Közl.
↑  Tóth Attila: In memóriam A-tól Z-ig. (Emléktáblák Szegeden, I. rész, A-CS.) Szeged, 16. évf. 2004/8. sz. 42. p.
↑  Tar Ibolya közleménye az interneten(הקישור אינו פעיל, 2018-11)
| --- | --- |
בקרת זהויות :  BnF: cb110005209 (data)  ISNI: 0000 0000 7979 0180  LCCN: no2001083824  VIAF: 88033147   WorldCat (עם VIAF): 88033147 
Ὅμηρος הומרוס
גאיוס ולריוס קאטולוס
אלגיות של טיבולוס. תורגם על ידי יאנוש צ'נגרי (מהדורה 1886)
לוח זיכרון על שם יאנוש צ'נגרי בסגד
יחסי אוסטריה–סין

| יחסי אוסטריה–סין |
| --- | --- |
אוסטריה: הרפובליקה העממית של סין


אוסטריה: סין
שטח (בקילומטר רבוע)
83,871: 9,596,967.75
אוכלוסייה
9,118,988: 1,418,507,662
תמ"ג (במיליוני דולרים)
516,034: 17,794,782
תמ"ג לנפש (בדולרים)
56,589: 12,545
משטר
רפובליקה פדרלית: רפובליקה עממית

שגרירות סין בווינה
יחסי אוסטריה–סין, הם היחסים הבינלאומיים המתנהלים בין אוסטריה והרפובליקה העממית של סין.
היסטוריה

הסחר הראשון של אוסטריה עם סין החל בשנת 1781. בשנת 1869 האימפריה האוסטרו-הונגרית ושושלת צ'ינג חתמו על חוזה וכוננו יחסים דיפלומטיים באופן רשמי בשנת 1871. בשנת 1881 שושלת צ'ינג החלה לשלוח שגרירים לאימפריה האוסטרו-הונגרית, והאימפריה האוסטרו-הונגרית הקימה שגרירות בבייג'ינג בשנת 1896.
במהלך מרד הבוקסרים שלחה האימפריה האוסטרו-הונגרית כוחות, כחלק מהכוח הרב לאומי שנשלח על מנת לדכא את המרד. האימפריה האוסטרו-הונגרית הכירה ברפובליקה של סין ב-6 באוקטובר 1913, אולם במהלך מלחמת העולם הראשונה הייתה האימפריה האוסטרו-הונגרית חלק ממעצמות המרכז, בעוד הרפובליקה הסינית הצטרפה בשנת 1917 למדינות ההסכמה, וניתקה את היחסים הדיפלומטיים עם אוסטריה עד להקמת הרפובליקה האוסטרית הראשונה בשנת 1920. בשנת 1938 סיפחה גרמניה הנאצית את אוסטריה, ורפובליקת סין ואוסטריה ניתקו שוב את היחסים הדיפלומטיים. במהלך מלחמת העולם השנייה הייתה אוסטריה חלק מגרמניה הנאצית, שהייתה חלק ממדינות הציר, בעוד סין לחמה לצד בעלות הברית, אם כי היא לחמה בעיקר נגד האימפריה היפנית, כחלק ממלחמת סין–יפן השנייה. אחרי הקמת הרפובליקה העממית של סין בשנת 1949, נסגרה צירות אוסטריה בסין, ובשנה שלאחר מכן נסגרה גם שגרירות הרפובליקה של סין באוסטריה.
שתי המדינות כוננו יחסים דיפלומטיים ב-21 במאי 1971. ב-29 באוגוסט 2013, משרד החוץ האוסטרי הצהיר כי ממשלת אוסטריה מייחסת חשיבות רבה להרחבת היחסים הידידותיים והשיתופיים עם סין, דבקה במדיניות סין אחת ומכירה בטיבט כחלק מסין. אוסטריה אינה תומכת בשום מעשה בדלני המבקש עצמאות בטיבט ומערער את שלמותה הטריטוריאלית של סין.
יחסי סחר

שיתוף הפעולה העסקי בין המדינות המשיך להעמיק, עם ההצלחה הראשונית של מפעלים סיניים בביסוס נוכחותם באוסטריה. ב-13 בנובמבר העניקה ממשלת מדינת אוסטריה עילית את עיטור מסדר הזהב לגנג רוגאנג, יו"ר המועצה המפקחת על רכיבים עתידיים מורכבים עתידיים (FACC‏; 91.25% ממניותיה מוחזקות על ידי הצד הסיני) וסגן נשיא תאגיד תעופה תעופה של סין, להכיר בתרומתו הבולטת להתפתחות הכלכלית של מדינת אוסטריה עילית ושיתוף פעולה עסקי סין-אוסטריה. זו הפעם הראשונה שהפרס הזה ניתן ללא-אוסטרי ב-30 שנות ההיסטוריה שלו.
תיירות

אוסטריה היא יעד מועדף עבור התיירים הסינים, אשר כמעט מיליון מהם ביקרו באוסטריה בשנת 2019, והצפי הוא להכפלת התיירות עד לשנת 2025.
נציגויות דיפלומטיות

אוסטריה מחזיקה בסין שגרירות בבייג'ינג ו-3 קונסוליות בצ'נגדו, גואנגג'ואו ושנגחאי. מאידך, סין מחזיקה באוסטריה שגרירות בווינה בלבד.
חלימה מודעת

חלימה מודעת, הידועה גם בשם חלימה צלולה או חלום צלול, היא תופעה המתרחשת כאשר אדם מודע לכך שהוא נמצא בחלום כאשר הוא ישן. תודעה זו מאפשרת לאותו אדם לשלוט על פעולותיו ב"מרחב החלום". חולמים צלולים, מדווחים כי במהלך חלומות צלולים הם מסוגלים להתחשב בכל הנסיבות הקשורות לזמן העֵרוּת, ואף לנהוג בחלום מתוך רצונם, כל זאת כאשר הם נמצאים במרחב חלום הנתפס כאמיתי להפליא.
לאדם שנמצא במצב של חלימה מודעת, יש שליטה מלאה ב"עלילת החלום". במקרים אחרים יש לחולמים שליטה על חלקים במרחב החלום עצמו: הם מסוגלים לשלוט על עצמם באותו מרחב, ומתפקדים כמעין שחקנים בסיטואציה מוגדרת.
חלומות מודעים הם בדרך כלל זכירים הרבה יותר מחלומות רגילים. על פי אחת התאוריות, חלומות צלולים זכירים יותר בשל העובדה שבדרך כלל האונירונאוט יתעורר מרוב התרגשות במהלך החלום - בדומה למה שקורה במהלך סיוט. כאשר מתעוררים לפתע מתוך שנת REM (השלב במחזור השינה בו מתרחשים רוב החלומות) קל הרבה יותר לזכור את החלומות כשמתעוררים מאשר אחרי שאר שלבי מחזור השינה.
השגה וזיהוי של חלומות צלולים

אנשים רבים מדווחים על חלומות צלולים במהלך חייהם, על פי רוב בזמן ילדותם. בכל אופן, גם באמצעות אימון, קשה להשיג חלומות צלולים על בסיס קבוע. למרות קושי זה, פותחו מספר שיטות להשגת חלומות צלולים מתוך כוונה לכך. מספר אוניברסיטאות, ביניהן אוניברסיטת סטנפורד, מקיימות מחקר ממושך אודות השפעות החלימה המודעת ועל השיטות להשגתה. כיום לא ידוע על מקרים בהם חלימה מודעת גרמה לנזק כלשהו הן ברמה הפסיכולוגית והן ברמה הפיזיולוגית. יש הטוענים כי חלימה מודעת מונעת מהאדם החווה אותה ליהנות מיתרונותיהם של חלומות רגילים.
השיטה הנפוצה ביותר לחוויה של חלום צלול היא ביצוע בדיקות מציאות שבהן בודק האדם אם הוא חולם בכל פעם שהוא מתעורר. כאשר מתעוררים תוך כדי חלום (התעוררות שווא) ומבצעים בדיקת מציאות, מגלים כי זהו חלום ולא מציאות. הדרך מגילוי כזה ועד לחלימה מודעת היא קצרה. ככל שאדם מבצע בדיקות מציאות בתדירות גבוהה יותר במהלך היום, כך גובר הסיכוי שהוא יבצע אותן במהלך חלום (ולאו דווקא בהתעוררות שווא).
השגה וזיהוי של חלומות צלולים > בדיקות מציאות

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. (12 ביולי 2023)
סדרה של בדיקות שנועדו לוודא האם האדם המבצע את הבדיקה ער או ישן. במהלך החלום, כל מה שכביכול נתפס על ידי חושי הראייה אינו אלא תמונה שנוצרת על ידי המוח בכל רגע נתון. מפני שמדובר בעומס רב שנדרש להתקיים מיד, המוח אינו מסוגל ליצור כל תמונה בצורה מדויקת, ונוטה לפספס. בדיקות המציאות שמות דגש על אותם הפספוסים, בניסיון "לתפוס את המוח על חם" יוצר את תמונת החלום. למשל, ניתן לעשות בדיקת טקסט, אשר בה צריך לקרוא טקסט כלשהו, להביט לכיוון אחר, ולשוב לקרוא את אותו הטקסט. בעוד שבזמן בדיקות המציאות בזמן עֵרות הטקסט יישאר ללא שינוי, בחלום תוכן הטקסט ישתנה. ניתן גם לבצע בדיקת מציאות על ידי קריאת השעה על ידי שעון. שיטה נוספת היא להתבונן בכף היד ולספור כמה אצבעות יש לנו, בחלום לא תמיד יהיו שם חמש אצבעות.
השימוש הקבוע בבדיקות מציאות שונות במהלך היום הופך אותן עם הזמן לטבע שני, ואז, החולם זוכר לבצע אותן במהלך החלום, בכוונה או בטעות.
השגה וזיהוי של חלומות צלולים > יומן חלומות

כתיבת יומן חלומות, בו אדם רושם את חלומותיו, היא שיטה יעילה למי שרוצה לחלום חלום צלול. בעזרת יומן החלומות, האדם מזהה מוטיבים שחוזרים בחלומותיו כגון חפץ מסוים או סיטואציה, ובכך מתאפשר לו לזהות שהוא חולם כשהוא נמצא בחלום. יומן החלומות גם משפר את זיכרון החלומות של האדם, וניתן באמצעותו לזכור חלומות רבים בלילה אחד. כאשר כותבים את יומן החלומות, רצוי ברגע ההתעוררות לשחזר את החלום בראש ולאחר מכן לכתוב אותם במחברת שמוכנה מראש ליד המיטה, כך הפרטים ייזכרו טוב יותר.
השגה וזיהוי של חלומות צלולים > SSILD

שיטה לחלום צלול שפותחה במקור בסין. בשיטה זו צריך להתעורר בלילה בשנת REM ולבצע "סבבים" שבכל סבב מפעילים חוש אחד, בערך חמש שניות כל חוש: ראייה, שמיעה, מישוש. אחר כך חוזרים על הסבבים עוד כמה פעמים, כשכל סבב אורך כשלושים שניות. לשיטה זו יש 16.9% הצלחה אבל למרות זאת היא עובדת טוב מאוד ומשמשת בעיקר מתחילים.
השגה וזיהוי של חלומות צלולים > MILD

שיטה שגם בה מתעוררים באמצע הלילה, אבל בה צריך להישאר ער בערך שעה ולכתוב את החלום האחרון שהעיר את הגוף. לאחר מכן יש לחזור לישון תוך כדי שמדמיינים את החלום שכתבנו וכשנחזור להיות בחלום, נהיה מודעים שמדובר בחלום. לשיטה זו יש 46% הצלחה, והיא משמשת בעיקר מתחילים.
השגה וזיהוי של חלומות צלולים > WrILD

שיטה פשוטה שלא חייבים להתעורר בשבילה באמצע הלילה, כותבים על דף לפחות שעתיים לפני השינה (עדיף אחרי 4-6 שעות של שינה או לפחות לפני השינה) משהו כמו: "אני הולך לחלום צלול הלילה" או "אני חולם" ולהתכוון שזה באמת יקרה, לכתוב בערך בין 50 - 100 פעמים וללכת לישון.
השגה וזיהוי של חלומות צלולים > FILD

בשיטה זו מתעוררים אחרי 4-6 שעות שינה וחוזרים מיד לישון, רגע לפני שמרגישים שנרדמים מזיזים ממש חלש ולאט את האצבע המורה והאצבע האמצעית ומדמיינים שאתם מנגנים על פסנתר, אחרי בערך 30 שניות צריך לעשות בדיקת מציאות כזאת שלא צריך להזיז יותר מדי איברים בשבילה, לדוגמה לנשוך את הלשון ולבדוק אם השיניים עברו דרכה וכך ניתן לגלות אם אנו בחלום.
השגה וזיהוי של חלומות צלולים > מכשירים אלקטרוניים

קיימים מספר מכשירים אלקטרוניים שנועדו לסייע לאדם להיכנס לחלום צלול. המכשיר נראה כמסיכת שינה לעיניים, הכוללת חיישני אינפרה-אדום. החיישנים מזהים את תחילתו של שלב החלימה, אשר מאופיין בתנועות עיניים מהירות; בעת הזיהוי שולח המכשיר איתות לחולם בעזרת אור, רטט או קול (קיימות אפשרויות להקלטת הודעות קוליות אישיות).
קיימות גם אפליקציות לטלפון הנייד שמקליטים הודעה והיא מופעלת בשעה שנקבעה.
תופעות הקשורות לחלימה מודעת

התעוררות כוזבת: התעוררות כוזבת היא חלימה של התעוררות. כשאדם חווה התעוררות כוזבת, הוא עלול להאמין שהוא לא ישן עוד ולוותר על ההזדמנות להיכנס לחלום הצלול, כאשר למעשה הוא ממשיך לחלום כרגיל. אנשים שמבצעים בדיקת מציאות בכל התעוררות יכולים להיכנס לחלום צלול באופן זה.
שיתוק שינה: מצב טבעי לחלוטין המשמש כמערכת הגנה של הגוף במהלך שנת החלום. המוח התחתון שולח הוראה לשתק  את שרירי הגוף (למעט לב, עיניים וסרעפת), על מנת שלא יבוצעו התנועות המבוצעות במהלך חלום. התהליך מתרחש בכל לילה לכל היונקים (למעט דולפינים) והציפורים, וברוב המקרים איננו מודע. במקרים נדירים השיתוק יכול להתחיל לפני ההירדמות, או להימשך מעט לאחר ההתעוררות, ובכך לגרום פחד רב לאדם הממוצע שאינו יודע במה מדובר. רבים המנסים להשיג חלימה מודעת מתוך ערנות בעזרת שיטת ה-WILD מגיעים למצב זה בכוונה או בטעות.
תולדות המחקר אודות חלימה מודעת

את המונח "חלימה מודעת" טבע פרדריק ואן אידן בספרו A Study of Dreams, שפורסם ב-1913. ספר זה היה אנקדוטלי מאוד ולא נתקבל יפה בקהילה המדעית. למעשה, האפשרות של חלימה מודעת נפסלה לחלוטין בספרו של נ. מלקולם בספרו Dreaming מ-1959. רעיון חלומות צלולים החל לחלחל לתודעתה של הקהילה המדעית רק במהלך שנות ה-70.
המחקר המדעי של החלומות נקרא "אונירולוגיה".
במהלך שנות ה-80 נמצאה הוכחה מדעית לקיומם של חלומות צלולים, ואונירונאוטים היו מסוגלים להראות למדענים כי הם נמצאים במצב של חלימה מודעת (בדרך כלל על ידי מספר סימנים שנקבעו מראש, כמו תבנית קבועה של תזוזת העיניים במהלך ה-REM). בנוסף, פורסמו טכניקות שרבים הצליחו להשתמש בהן על מנת להגיע למצב של חלימה מודעת.
בשנות ה-2000 הצליחו מדענים להראות בעזרת הקלטת EEG מנבדקים ישנים כי פעילות חשמלית מסונכרנת בתדר של 40 הרץ באזורים הקדמיים במוח קשורה ליכולת לחוות חלימה צלולה.
ראו גם

שיתוק שינה
התחלה (סרט)
ונילה סקיי
הערות שוליים

↑  המכשירים מכונים לעיתים Dream stalkers
↑  Stephen LaBerge; Lynne Levitan (1995). "Validity Established of Dreamlight Cues for Eliciting Lucid Dreaming". Dreaming (The Lucidity Institute) 5 (3): 159–168. doi:10.1037/h0094432.
↑  Voss, Ursula, et al. "Induction of self awareness in dreams through frontal low current stimulation of gamma activity." Nature neuroscience (2014).
| --- | --- |
בקרת זהויות :  NLI: 987007532184705171  GND: 4185962-5  LCCN: sh88001281  NKC: ph423586
טורול

פסל טורול. הכתר על ראשו איננו כתר הונגריה הקדוש אלא כתר המיוחס לאטילה ההוני
טורול (בהונגרית: Turul) היא ציפור מיתולוגית אגדית, המהווה את הסמל המובהק ביותר של הקשר בין העם ההונגרי לשורשיו בשבטים המדיארים וההקשרים שלהם עם ההונים בתקופה שלפני קבלת הנצרות. לפי האגדות הטורול מקנן בראש עץ החיים יחד עם נשמות התינוקות שלא נולדו (המופיעים גם הם כציפורים) ומהווה את הקשר בין הארץ לרקיע. הוא מסמל גם את רצון האל (או האלים) ואת גורל העם. בייצוגיו האמנותיים נושא הטורול בין טפריו חרב, היא "חרב אטילה".
מקור השם

מקור השם מכינוי לעופות דורסים ממין הנציים בשפות טורקיות: togrıl או turgul, בפרט נץ גדול.
הופעה במיתוס

הטורול מופיע בשתי אגדות במיתוס ההונגרי. באחת הוא מופיע בחלומה של אֵמָשֶה, אמו של אָלמוֹש (לימים מנהיג השבטים המדיארים ואב-שושלתם) ורעייתו של אוּדֵ'ק (נצר לאטילה ההוני). בחלומה עיבר אותה הטורול ומגופה יצא נהר שזרם מערבה והפך לנהר גדול, סמל לשושלת המנהיגים. באגדה אחרת מופיע הטורול כאשר הוא מציל את השבטים המדיארים, הדוהרים על סוסיהם מערבה, מהתקפת עיטים. לאחר מכן מורה להם הטורול את הדרך אל הארץ אותה יכבשו לבסוף ושתהפוך להונגריה. המיתוס מקשר באמצעות הטורול את המדיארים עם ההונים וקובע, לפיכך, שהונגריה, ארצם של ההונים היא ירושתם החוקית של המדיארים.
בית ארפאד, מנהיג המדיארים, בנו של אלמוש, נקרא "בית טורול" ושבטו, השבט המדיארי המרכזי, "שבט טורול".
לאחר קבלת הנצרות על ידי אישטוון הראשון, מלך הונגריה החליף במידה מסוימת המלאך גבריאל את הטורול כנושא בשורת האל למלך ההונגרי ולעמו.
בתרבות ובאמנות

קיימים מספר פסלים גדולים של טורול בהונגריה. אחד מהם בשער גבעת הטירה בבודפשט. ציפורי טורול מופיעות גם על גשר החירות בבודפשט. בולי הונגריה הראשונים הופיעו עם דמות טורול. הטורול הופיע גם על סמלים ממלכתיים כגון סמל המשרד לביטחון לאומי (Nemzetbiztonsági Hivatal).